"فارسی کیو اُردو آیہ کلاسکِل غزلٕچ مُروجہ ادبی زبان تہٕ اوسلوب بیان نظر انداز کٔرِتھ عام ورتاوٕچ زبان، روایتی اصولو ر وس طرزِ اظہار تہٕ کتھ باتھِ ہُند رسمہٕ ہین پاننیٲرۍ لہجہ پاننٲوِتھ یتھ لولہٕ باؤژ تہٕ طنز کٲر یہ نٲدِمُن غزل مازییو و تِمو لوب کٲملٕنہ دٔسۍ موضوعی اعتبارٕ زیادٕ وہراو ،مُشٲہدٕ حسابہٕ ژٔر مونوسی، واتنارٕکِنۍ مزید وُژھ ، رٔوِیہ حسابہٕ فریب شکنی ، پردٕ چٲکی تہٕ بے خوفی تہٕ لہجہ ِ کہ حسابہٕ گونژھِ تٔلۍ اَسُن۔ کٲملن پروو امتیاز جدید کٲشرِ نظمہ ہُند زایُن وُچھان وُچھان۔ جدید آگہۍ یہ ہُند اندرٕ نیبرٕ سَرٕ گژن وول ہوا چھاوان چُھوان تہٕ ناصِر کاظمی سٕندِ قبیلٕکۍجدید اُردوغزل بوزان پران کالہٕ پگاہ درپیش یِنہٕ وٲلۍ مختلف نوعن ہٕندۍواقعات ، وٲرۍداتھ دۅہ دٮ۪نچہ تازٕ باس زبٲنۍ تہٕ طنز کار لہجہ دٔسۍ توجہ طلب بناوان بناوان حالاتن ہٕنزِ تبدیلیہ ہُند ظۅن ، روایتی لب و لہجہ کہ نالگہٕ ہار ِرُک نیب تہٕ اَمہ ظۅنہٕ تہٕ نتیجہ برکٔژ کٲشِرس غزلس منزروایتی کیو غٲر روایتی موضوعن نٮ۪سبتھ بظٲہر غٲر شٲعرانہٕ لب و لہجہ دٔسۍ اکھ زیادے پانہٕ نیٲرۍ تہٕ بے پھرک اسلوٗب بیان پھانپھٕ لاونس منز یُس کار کٲملن کور تمہ کِنۍ بنیوو تسُند غزل زیرِ تبصرٕ سفرُک اکھ نون پڑاو۔ واقعہ چھُ یہ زِ بییو کتھَو علاوٕ بنیوو کٲملن غزلہٕ اوسلوٗب تہ تسٕندِٮ۪ن ذی حٮ۪س ہمکالن وقتُک پھیرٕ زیادٕ واضح پٲٹھۍ ژیننُک بٲعث۔ تہٕ فاروق نازکی تہٕ رفیق راز ہوٮ۪ن تمہ وقتہٕ کٮ۪ن واریہن نوجوان کٲشرٮ۪ن شٲعرن باسیوو حدٕر وس منہٕ مون ۔ تہٕ تَتھ سپٕز تہندِ دٔسۍ پٲروی تہ واریاہ"۔